# Bàsquet

### De Viquipèdia

| Portal: Bàsquet Articles relacionats amb Bàsquet

El bàsquet és molt popular als EUA

El bàsquet (o basquetbol) és un esport practicat entre dos equips de cinc jugadors en joc cadascun, que cerquen d'introduir una pilota dins de la cistella defensada per l'equip contrari, amb l'objectiu d'aconseguir més punts que l'adversari, tot respectant les regles del joc.

## [edita] Història

Les primeres manifestacions d'activitats semblants al basquetbol les trobem el segle X aC a Amèrica, on els olmeques jugaven un joc semblant al basquetbol anomenat pok-ta-pok. Al segle XVI els asteques jugaven una variació del joc anomenada ollamalizli o ichlachil.

El basquetbol, que probablement té la base en el joc alemany "korbball", neix el desembre de 1891. El nord-americà de la Universitat d'Springfield, Massachusetts, James A. Naismith és considerat com el pare i l'inventor del bàsquet. Aquest professor d'educació física, es va inventar un joc que consistia en fer passar una pilota per dintre un cèrcol. Esport de conjunt que va tenir el seu primer reglament l'any 1891.

Ràpidament s'estengué per tota l'Amèrica del Nord i aviat es professionalitzà. El primer partit entre universitats fou el 1895 entre Yale i Pensilvanya. El primer partit considerat professional es jugà a Trento (Nova York) el 1893. El 1898 es crea la primera lliga professional. El 1932 neix el campionat de la NCAA i el 1946 la NBA (amb el nom de BAA). La FIBA es funda el 1932.

Els soldats nordamericans que combatiren en la Primera Guerra Mundial l'exportaren a Europa i l'any 1936 va ser ja admès com a esport olímpic.

## [edita] El Bàsquet a Catalunya

L'escolapi Eusebi Millan, coneixedor d'aquest esport arrell de la seva estada a Cuba fou l'introductor del bàsquet a Catalunya l'any 1922. El 1924 es creà la Federació Catalana de Basquetbol.

El primer campionat de Catalunya, format per una lliga de 8 equips disputada el 1923 la va guanyar Societe Patrie. El 1924 va guanyar l'Europa. El 1925 va guanyar el Futbol Club Martinenc. El 1926 va tornar a guanyar l'Europa. El 1927 torna a guanyar el Martinenc i el 1928 el Laietà per primera vegada.

La selecció catalana disputa el seu primer partit el 25 de març de 1927 al camp de futbol del FC Gràcia, contra l'equip argentí de l'Hindú de Buenos Aires. Aquests últims es van emportar la victòria per 16-50 en un encontre on el resultat va ser el menys important, doncs en realitat el partit va significar un moment clau en el coneixement del bàsquet a Catalunya

Badalona es va convertir ben aviat en la localitat catalana on més popularitat i tirada obtingué el bàsquet. El primer equip català de renom conegut fou el Club Esportiu Laietà i posteriorment altres equips com el Joventut de Badalona, el Picadero J.C. de Barcelona i la secció de bàsquet del Futbol Club Barcelona foren els principals equips catalans que disputaren els primers campionats de lliga espanyol enfrontant-se a conjunts com el Real Madrid, l'Estudiantes del col.legi Ramiro de Maeztu de Madrid o la Societat Deportiva Kas de Bilbao.

Posteriorment, el Sant Josep de Badalona, el Círcol Catòlic de Badalona, la Unió Deportiva Recreativa de Pineda, el Bàsquet Manresa, el Club Bàsquet Granollers i, més recentment, el Club Bàsquet Girona i el Club Bàsquet Lleida han estat també equips d'èlit del bàsquet espanyol competint aquests últims en la Lliga ACB (Associació de Clubs de Bàsquet).

En la màxima competició europea cal destacar que dos equips catalans han aconseguit ser-ne campions: el Joventut de Badalona el 1994 i la seccíó de bàsquet del FC Barcelona el 2003.

Pel que fa a jugadors catalans cal destacar-ne un parell per sobre de la resta per haver jugat en la NBA, es tracta de Pau Gasol (escollit número 3 del draft de la NBA) i Raül López.

En bàsquet femení caldria destacar l'equip Universitari, ara anomenat UB Barça després d'un acord de col·laboració amb el FC Barcelona. L'UB Barça ha estat un referent de la lliga feminina espanyola aconseguint diverses copes de la reina i diverses lligues.

- Més informació a l'article: Història del basquetbol a Catalunya.

## [edita] Reglament

Diagrama d'un camp de bàsquet

Inicialment un partit de bàsquet es dividia en dues parts de vint minuts cadascuna de temps real. Avui consta de quatre periodes de deu minut cadascun amb intervals de dos minuts entre el primer i el segon i el tercer i el quart i un descans de deu minuts entre el segon i tercer quart. La possessió de pilota per tirar a cistella és de vint-i-quatre segons mentre que anteriorment havia estat de trenta. Amb aquests canvis de regles el bàsquet FIBA va intentar apropar-se més al model nord-americà de la NBA del qual també va adoptar el llençament de tres punts des de mes ennllà d'una línia situada a 6,25 metres de la cistella.

La pilota de bàsquet és esfèrica amb uns circumferència de 75 a 80 centímetres i un pes aproximat d'uns 600 a 650 grams, en bàsquet femení es juga amb una pilota que pesa una mica menys i en minibasquet encara menys. Les infraccions directes s'anomenen faltes personals i un jugador és definitivament eliminat en comentre'n cinc. Algunes personals es sancionen amb tirs lliures que valen només un punt, mentre que les cistelles normals en valen dos.

Altres infraccions pròpies del basquet són:

- Les passes: No es poden donat tres passes sense botar la pilota
- Els dobles (o falta doble): No és permès de botar la pilota amb les dues mans. Si es bota i s'atura de botar.la en un moment donat, ja no es podrà tornar a fer-la botar, llevat que la toqui un altre jugador.
- La zona: No es pot romandre tres segons o més en la zona contrària.

La pista de bàsquet és la superfície on es desenvolupa el joc. En el bàsquet professional, especialment jugant sota cobert, normalment està feta de parquet. En pistes exteriors, asfalt, ciment o materials similars són utilitzats.

La pista de bàsquet és simètrica tant de llargada com d'amplada. Tenen diferents mides:

- A la NBA, el terreny de joc mesura 28.65 m per 15.24 m (94 peus per 50 peus).
- A la FIBA, el terreny de joc és una mica més petit: 28 m per 15 m.

La línia de tirs lliures fa 12 peus d'ample i es troba a 15 peus de la cistella. El diàmetre del cercle central és de 12 peus.

La distància de la línia de tres punts respecta a la cistella ha variat molt. A la NBA actualment és a 7 metres aproximadament (23’ 9"), i a la FIBA a 6'25 metres (20’ 6").

## [edita] Competicions

Les principals competicions del món del bàsquet són:

### [edita] Entre seleccions estatals

- Campionat del Món de bàsquet masculí
- Campionat del Món de bàsquet femení
- Campionat d'Europa de bàsquet masculí
- Campionat d'Europa de bàsquet femení
- Torneig de les Amèriques masculí
- Torneig de les Amèriques femení

### [edita] Entre clubs

- NBA
- WNBA
- Eurolliga de bàsquet
- Copa ULEB
- FIBA EuroCup
- FIBA EuroCup Challenge
- Copa Korac (desapareguda)
- Recopa d'Europa de bàsquet (desapareguda)
- Lliga ACB de bàsquet
- Lliga italiana de bàsquet
- Lliga grega de bàsquet
- Lliga francesa de bàsquet
- Lliga Catalana de Bàsquet
- Campionat de Catalunya de bàsquet (desaparegut)

Per a més informació vegeu: Llista de competicions de basquetbol

## [edita] Enllaços externs

| A Wikimedia Commons hi ha contingut multimèdia relatiu a: Bàsquet

- http://www.basquetcatala.com/ Bàsquet Català

Obtingut de "http://ca.wikipedia.org../../../b/%C3%A0/s/B%C3%A0squet.html"

Categories: Bàsquet | Viquipèdia:Articles destacats en w:it

##### Views

- Article
- Discussió
- Revisió actual

##### Cerca

##### En altres llengües

- العربية
- Žemaitėška
- Български
- Bosanski
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Furlan
- Gaeilge
- Gàidhlig
- Galego
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Líguru
- Lietuvių
- Latviešu
- Македонски
- Nederlands
- Norsk (bokmål)
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- தமிழ்
- ไทย
- Tagalog
- Türkçe
- Oyghurque
- Українська
- Tiếng Việt
- ייִדיש
- 中文